Több mint kétezer aláírás a múzeum megmentéséért
Úgy tûnik, nem csupán a helyi civil szervezetek és döntéshozók állnak ki a Hansági Múzeum megmentéséért, hanem a városban, sõt, a kistérségben élõk is. Alig három nap alatt több mint kétezer tiltakozó aláírás gyûlt össze.
Amint arról lapunk szerdai kiadásában beszámoltunk, költségvetési okokra hivatkozva a Cselley-ház bezárását és a Hansági Múzeum kiállítóhellyé visszaminõsítését tervezi a megyei múzeumok igazgatósága. A tervezet ellen erõteljes civil tiltakozás kezdõdött a városban. Tizennégy civil szervezet közösen megfogalmazott nyílt levélben tiltakozott, emellett aláírásgyûjtésbe is kezdtek a héten a múzeum megmentése érdekében (Múzeum és levéltár a kistérség fenntartásában? – Kisalföld, január 28., 9. oldal). Az eredmény meglehetõsen széles körû összefogásról tanúskodik: péntek délig összesen 2045 tiltakozó aláírás gyûlt össze.
Moldoványi Géza, a Széchenyi Polgári Kör elnöke – az aláírásgyûjtés egyik koordinátora – elmondta: a tiltakozók számából is jól látszik, hogy mennyire fontos a múzeum az itt élõk számára és felháborítja a helyieket ez a tervezet. Fontos, hogy az aláírások anélkül gyûltek össze ilyen nagy számban néhány nap alatt, hogy bárkit is agitálniuk kellett volna a támogatásra. Az íveket a helyi könyvtárba, a mûvelõdési házba, a Fehér Ló Közösségi Házba és az iskolákba juttatták el. Ezeken a helyeken továbbra is bárki aláírhatja azokat. Az elnök hozzátette: az aláírásgyûjtést tovább folytatják egészen addig, amíg megnyugtató választ nem kapnak a megyei múzeumból.
Moldoványi Géza hozzátette: biztosítani kell a mosonmagyaróvári múzeum területi múzeumként való mûködtetését, mert egy nagy hagyományokban és történelmi eseményekben gazdag város kulturális élete és idegenforgalma nem képzelhetõ el enélkül.
Mosonmagyaróvár mosonmagyaróvári hírek múzeum